Document ID: 32002R2086

Kommissionens forordning (EF) nr. 2086/2002
af 25. november 2002
om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 53 og 80, og
ud fra følgende betragtninger:
(1) Mellem ikrafttrædelsestidspunktet for Kommissionens forordning (EF) nr. 753/2002(3) og det tidspunkt, hvorfra den anvendes, som er fastsat til den 1. januar 2003, er der en tidsforskel, som skal sikre de berørte aktører og forvaltninger en mere smidig overgang mellem de tidligere bestemmelser, som er vedtaget gennem flere råds- og kommissionsforordninger om beskrivelse og præsentation af vin, og de nye gennemførelsesbestemmelser til forordning (EF) nr. 1493/1999.
(2) På den ene side behøver medlemsstaterne mere tid til at ajourføre deres lovgivning, hvilket fremgår klart efter en lang række meningsudvekslinger mellem de forskellige berørte myndigheder og mellem disse myndigheder og erhvervslivet, og der er desuden et ønske om ikke at forstyrre virksomhederne gennem foranstaltninger, som træder i kraft den 1. januar 2003, dvs. midt i produktionsåret, og på den anden bør visse tredjelande have de nødvendige oplysninger om bestemmelserne i den nævnte forordning, hvorfor anvendelsestidspunktet for forordning (EF) nr. 753/2002 bør udsættes til begyndelsen af det næste produktionsår.
(3) Forordning (EF) nr. 753/2002 bør derfor ændres.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
I forordning (EF) nr. 753/2002 foretages følgende ændringer:
a) i artikel 47, stk. 2, første afsnit, ændres datoen den "31. december 2002" til den "31. juli 2003"
b) i artikel 49, stk. 2, ændres datoen den "1. januar 2003" til den "1. august 2003".
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. november 2002.

Labels: 3
17
6